**Datum: 21.02.2025. SAOPŠTENJE ZA MEDIJE**

**m:tel - najpoželjniji poslodavac u sektoru telekomunikacija u BiH**

Kompanija m:tel proglašena je najpoželjnijim poslodavcem u sektoru telekomunikacija u BiH za 2024. godinu, zauzevši prvo mjesto prema istraživanju kompanije Kolektiv odnosno portala MojPosao.ba, čime je još jednom potvrđena njena pozicija kao poželjnog mjesta za rad i profesionalni razvoj.

Ovo prestižno priznanje dolazi kao rezultat sveobuhvatnog istraživanja u kojem je učestvovalo više od 35.000 ispitanika, a među više od 500 nominovanih kompanija, samo 46 je ponijelo titulu jednog od tri najpoželjnija poslodavca u svom sektoru.

Kompanija m:tel kontinuirano ulaže u poboljšanje uslova rada, profesionalni razvoj zaposlenih i kreiranje podsticajnog radnog okruženja. Kroz inovativne programe edukacije, sistem nagrađivanja i brigu o zaposlenima, kompanija nastoji osigurati najbolje radne uslove u skladu sa savremenim trendovima poslovanja.

Priznanje je u ime kompanije preuzeo Stefan Ličina, šef Službe za odnose s javnošću m:tel-a, koji je tom prilikom izjavio: „Ovo priznanje potvrđuje da je m:tel prepoznat kao kompanija koja kontinuirano unapređuje radno okruženje i ulaže u svoje zaposlene, što je rezultat sistemske brige i strateškog pristupa njihovom razvoju. Nastavićemo sa ulaganjima u proširenje znanja i vještina naših timova, ali i u privlačenje novih talenata kroz programe poput m:stipendija, kojima studentima omogućavamo podršku i profesionalnu perspektivu još tokom njihovog školovanja. Naša misija je da m:tel ostane sinonim za inovacije, profesionalni rast i sigurnost zaposlenih, jer samo kroz kontinuirano unapređenje radnog okruženja možemo graditi održivu i uspješnu budućnost.“

Ovo priznanje dodatna je potvrda posvećenosti kompanije m:tel stvaranju inspirativnog i stabilnog radnog okruženja. Kroz ulaganje u razvoj zaposlenih i privlačenje mladih stručnjaka, m:tel nastavlja da gradi tim koji će svojim znanjem i inovacijama doprinositi daljem uspjehu kompanije.

Ključne riječi: mtel, Moj posao, mtel Najpoželjniji poslodavac

Izvor fotografija: m:tel PR